open-index/open-wikipedia-markdown huggingface dataset:
Krajské futbalové súťaže na Slovensku

Krajské futbalové súťaže riadia 4 regionálne futbalové zväzy - BFZ, ZsFZ, SsFZ a VsFZ. Pod ich kompetencie spadajú tri ligy vo futbalovej hierarchii:

* **3. liga** - 4 skupiny
* **4. liga** - 7 skupín
* **5. liga** - 16 skupín

Kategória:Slovenské futbalové súťaže
Okresné futbalové súťaže na Slovensku

Okresné futbalové súťaže riadia okresné futbalové zväzy, ktoré spadajú pod regionálne futblové zväzy (BFZ, ZsFZ, SsFZ, VsFZ). Medzi súťaže na okresnej a zväčša amatérskej úrovni patrí niekoľko súťaží pod každým regionálnym futbalovým zväzom.

## Zoznam

### ObFZ Bratislava (2 súťaže)
* Oblastný futbalový zväz Bratislava-mesto
* Oblastný futbalový zväz Bratislava-vidiek

### Západoslovenský futbalový zväz ZsFZ (12 súťaží)
* Oblastný futbalový zväz Nové Zámky
* Oblastný futbalový zväz Trnava
* Oblastný futbalový zväz Trenčín
* Oblastný futbalový zväz Dunajská Streda
* Oblastný futbalový zväz Galanta
* Oblastný futbalový zväz Komárno
* Oblastný futbalový zväz Levice
* Oblastný futbalový zväz Nitra
* Oblastný futbalový zväz Považská Bystrica
* Oblastný futbalový zväz Prievidza
* Oblastný futbalový zväz Senica
* Oblastný futbalový zväz Topoľčany

### Stredoslovenský futbalový zväz - SsFZ (11 súťaží)
* Oblastný futbalový zväz Banská Bystrica
* Turčiansky futbalový zväz Martin
* Liptovský futbalový zväz
* Oblastný futbalový zväz Kysúc
* Oblastný futbalový zväz Lučenec
* Oblastný futbalový zväz Rimavská Sobota
* Oblastný futbalový zväz Veľký Krtíš
* Oblastný futbalový zväz Žiar nad Hronom
* Oblastný futbalový zväz Žilina
* Oblastný futbalový zväz Zvolen
* Oblastný futbalový zväz Dolný Kubín

### Východoslovenský futbalový zväz VsFZ (13 súťaží)
* Mestský futbalový zväz Košice
* Oblastný futbalový zväz Košice-okolie
* Podtatranský futbalový zväz
* Oblastný futbalový zväz Prešov
* Oblastný futbalový zväz Bardejov
* Oblastný futbalový zväz Humenné
* Oblastný futbalový zväz Michalovce
* Oblastný futbalový zväz Rožňava
* Okresný futbalový zväz Stará Ľubovňa
* Oblastný futbalový zväz Trebišov
* Oblastný futbalový zväz Vranov nad Topľou
* Ondavský oblastný futbalový zväz Svidník
* Spišský oblastný futbalový zväz
Kategória:Slovenské futbalové súťaže
Rukavica

thumb|Pletené rukavice
[thumb|Rukavice  Rímskonemeckého cisára [František I. (Svätá rímska ríša)|Františka I. Lotrinského (1763/1764)]]
**Rukavica** je časť oblečenia pokrývajúca ruku od prstov po zápästie. Vyrobená býva z rôznych materiálov (koža, kožušina, hodváb, bavlna, ľan, vlna a pod.), ktoré mali významný symbolický význam a stal sa tiež dekoratívnou súčasťou šatníka.

Prvé rukavice boli známe už v staroveku (Perzia, Staroveké Grécko, Staroveký Rím, severské národy). Prvé rukavice mali oddelený len palec a ostatné prsty boli chránené spoločne; neskôr zmenili tvar a poskytovali každému s prstov samostatnú ochranu, čím sa podstatne zvýšila citlivosť rúk a neobmedzovali tak v pohybe prstov. V stredoveku sa stali nenahraditeľnou súčasťou rytierskeho odevu (slúžili ako čestný odznak alebo symbol povýšenia), boli tiež odznakom cirkevných (prelátske) a svetských hodnostárov (kniežacie), ale aj vlády (kráľovské) a práva (prepožičaného trhového alebo mincovníckeho práva). Ako súčasť šľachtického šatníka sa stali predmetom bohatého zdobenia, ktoré viedlo až k tomu, že cirkev vystúpila proti prepychu tejto časti odevu. Ich význam a obľuba sa však ani po tomto zásahu nijako nezmenšila, a zostali súčasťou bežného odievania (najmä u vyšších vrstiev) až do 20. storočia. V druhej polovici 20. storočia však stratili svoju dekoratívnu funkciu a v súčasnosti sa až na pár výnimiek využívajú najmä ako ochranný prostriedok (proti nepriazni počasia, ako pracovné rukavice alebo súčasť športového oblečenia).

U žien sa objavili v šatníku okolo 13. storočia, kedy ženy začali nosiť rukavice z plátna, ktoré siahali až po lakte. Skutočne ozdobnou časťou šatníka sa stali až za vlády anglickej kráľovnej Alžbety I., kedy sa zdobili bohatou výšivkou. V 16. storočí sa stali najobľúbenejšími tzv. španielske rukavice , ktoré boli vypracované z kozľaciny alebo teľaciny až dobiela. Veľký rozmach zaznamenali v 17. storočí, neskôr sa ich tvar, dĺžka, materiál i zdobenie často menili až do začiatku 20. storočia, kedy sa takmer vytratili spomedzi dekoratívnych doplnkov dámskych šatníkov.

## Referencie

## Iné projekty

Kategória:Móda
Kategória:Odevy
Kategória:Ochranné odevy
Jacques de Lajoue

**Jacques de Lajoue mladší** (tiež **Jacques de Lajoüe** alebo **Jacques de La Joue II.**) (* 1686, Paríž, Francúzsko – † 1761, Paríž, Francúzsko) bol francúzsky maliar a dizajnér.  

Jeho dielo bolo ovplyvnené francúzskym maliarom Françoisom Boucherom (17031770), a to predovšetkým pri tvorbe ornamentov a architektonických motívoch. V roku 1721 bol prijatý do Francúzskej kráľovskej akadémie a v roku 1740 vydal zbierku rytín s dekoratívnymi motívmi s názvom "Paysages und Perspectives" (*Krajiny a perspektívy*). 

## Dielo

* 1737 – *La famille de l’artiste*, Paríž, Louvre
* 1737 – *Paysage composé : la rivière*, Paríž, Louvre

## Literatúra

* 1984 – Marianne Roland Michel: *Lajoüe et l’art rocaille*

## Externé odkazy
* [Jaques de la Joue: “Allegorie des Winters”, [New York (mesto)|New York], Metropolitan Museum of Art]
* Dielo Jacquesa de Lajouesa v Louvri
* Práce Jacquesa de Lajouesa vo Frick Collection 

Kategória:Narodenia v 1686
Kategória:Úmrtia v 1761
Kategória:Francúzski maliari
Kategória:Francúzski dizajnéri
Kategória:Osobnosti z Paríža
Bratislavský futbalový zväz

**Bratislavský futbalový zväz** riadi regionálne futbalové súťaže v Bratislavskom kraji. Najvyššia súťažou na tejto úrovni sú Majstrovstvá regiónu - 4. liga BFZ, ktorej víťaz postupuje do 3. ligy, skupiny Západ.

## Referencie


## Externé odkazy
* Oficiálny web

Futbal na Slovensku
Powiat chojnicki

**Powiat chojnicki** je powiat v Poľsku v Pomoranskom vojvodstve.

Žije tu 92001 obyvateľov (30.6.2007).

## Iné projekty


Kategória:Okresy v Poľsku
Kategória:Pomoranské vojvodstvo
Joseph Effner

**Joseph Effner** (krstený 4. februára 1687, Dachau, Nemecko –  † 23. február 1745, Mníchov, Nemecko) bol nemecký architekt a dizajnér.

V roku 1706 študoval u Gabriela Germaina Boffranda v Paríži. V rokoch 1715 – 1726 bol architektom bavorského kurfirsta Maximilián II. Emanuel.

## Najdôležitejšie diela

* 1715/1717 – rekonštrukcia zámku v Dachau
* 1715/1717 – lovecký zámok Fürstenried južne od Mníchova
* 1718/1721 – rozšírenie parku a zámku Nymphenburg v Mníchove
* 1716/1719 – rekonštrukcia budov v Pagodenburgu a Badenburgu
* 1719/1726 – rozšírenie zámku Schleissheim v Oberschleißheime
* 1723/1729 – zámok Preysing v Mníchove
* postavenie *Reiche Zimmer* v mníchovskej rezidencii bavorských kráľov a kurfirstov

## Iné projekty

Kategória:Narodenia v 1687
Kategória:Úmrtia v 1745
Kategória:Barokoví architekti
Kategória:Nemeckí architekti
Les mierneho pásma

thumb|Les mierneho pásma
**Lesy mierneho pásma** sú lesy medzi 25. a 50. stupňom zemepisnej šírky. Rastú tam ihličnaté a listnaté stromy.  

V oblastiach s chladnými zimami a dlhšie trvajúcimi mrazmi, napr. na východe Severnej Ameriky, vo Východnej Ázii a v západnej Európe, bývajú tieto lesy opadavé. Striedajú sa tam štyri ročné obdobia a na jeseň listy pred opadaním zmenia svoje sfarbenie. V Južnej Amerike, južnej Číne, v Novom Zélande, vo východnej Austrálii, v Japonsku a Kórei sú zimy miernejšie a často bez mrazov. V lesoch mierneho pásma prevládajú vždyzelené stromy.

Kategória:Geografia
Kategória:Lesy
Powiat działdowski

**Powiat działdowski** je powiat v Poľsku vo Varmsko-mazurskom vojvodstve.

Žije tu 65025 obyvateľov (30.6.2007).

## Iné projekty


Kategória:Okresy v Poľsku
Kategória:Varmsko-mazurské vojvodstvo
French Open 2006

**[[French Open]] 2006** je grandslamový tenisový turnaj, ktorý sa konal od 28. mája do 11. júna 2006 v Paríži na antukových dvorcoch Rolanda Garossa. Víťazmi dvojhier sa stali Justine Heninová a Rafael Nadal.

## Seniori
### Dvojhra mužov

** [[Rafael Nadal]]** vs.  Roger Federer **1-6 6-1 6-4 7-6(4)**

### Dvojhra žien

** [[Justine Heninová]]** vs.  Svetlana Kuznecovová **6-4 6-4**

### Štvorhra mužov

** [[Jonas Björkman]] /  [[Max Mirnyj]]** vs.  Bob Bryan /  Mike Bryan  **6-7(5) 6-4 7-5**

### Štvorhra žien

** [[Lisa Raymondová]] /  [[Samantha Stosurová]]** vs.  Daniela Hantuchová /  Ai Sugiyamová  **6-3 6-2**

### Zmiešaná štvorhra

** [[Katarina Srebotnik]] /  [[Nenad Zimonjič]]** vs.  Jelena Lichovcevová /  Daniel Nestor  **6-3 6-4**

## Juniori
### Chlapčenská dvojhra
 **[[Martin Kližan]]** vs.  Philip Bester 6-3, 6-1

### Dievčenská dvojha
 **[[Agnieszka Radwańská]]** vs.  Anastasia Pavľučenkovová 6-4, 6-1, 

### Chlapčenská štvorhra
 **[[Emliano Massa]]** /  **[[Kei Nishikori]]** vs.  Artur Černov /  Valerij Rudnev 2-6, 6-1, 6-2

### Diečenská štvorhra
 **[[Sharon Fichmanová]]** /  **[[Anastasia Pavľučenkovová]]** &nbsp;vs.&nbsp; Agnieszka Radwańská /  Caroline Wozniacka 6-7(4), 6-2, 6-1


Kategória:French Open
Kategória:Tenis v 2006
West Bromwich Albion FC

**West Bromwich Albion Football Club** (alebo aj **W.B.A.**) je anglický futbalový klub so sídlom v meste West Bromwich vo West Midlands. Klub bol založený v roku 1878 robotníkmi zo Salter's Spring Works a klub hrá svoje domáce zápasy na štadióne The Hawthorns od roku 1900.

Patrí k najstarším klubom v Anglicku, je zakladajúcim členom ligy The Football League z roku 1888. Od sezóny 2008-09 hrá opäť najvyššiu súťaž FA Premier League.

## Slováci v klube
* Igor Bališ (2000-2003)
* Ján Kozák ml. (2005)
* Marek Čech (2008-)

## Tituly
* Majster Anglicka:
** 1920.
* Anglický pohár:
** 1967,1970.
* Pohár FA:
** 1888, 1892, 1931, 1954, 1968.

## Iné projekty

Kategória:Anglické futbalové kluby
Kategória:Kluby FA Premier League

Kategória:Víťazi Pohára FA
Kategória:Futbalové kluby založené v 1874
Kategória:Šport vo West Midlands
Sextus Iulius Frontinus

**Sextus Iulius Frontinus** (asi 40 – 103) bol rímsky štátnik pôsobiaci za vlády cisára Nervu ako správca akvaduktov (*curator aquarum*), ktorý sa preslávil autor odborných diel, obzvlášť o rímskych vodovodoch.

## Život
O Frontiovi vieme, že roku 70 zastával úrad prétora, roku 74 úrad konzula a nasledujúci rok vo funkcii prokonzula bol poverený správou Británie. Počas svojej správy si podrobil kmeň Silurov a založil stály tábor pre Druhú augustovskú légiu (*Legio II Augusta*) v Isca Agusta (dnes Carleon vo Walese) ako aj radu menších pevností slúžiacich na posilnenie rímskej prítomnosti v Británii. Roku 95 bol Frontinus zvolený za správcu akvaduktov cisárom Nervom. Práve v tejto pozícii vydal svoje dielo *De aquae ductu* (O vodovodoch) ako oficiálnu správu pre cisársky dvor. Frontinus patril tiež ku kolégiu augurov.

## ''De aquae ductu''
[thumb|200px|Frontinove ''Strategemata'', edícia [Teubner]]
Frontinovo odborné pojednanie o systéme vodovodov, ktoré napájali Rím, je významným prameňom našich súčasných vedomostí o rímskom staviteľstve vodovodov. Frontinus uvádza históriu vzniku, kvalitu vody a technické údaje o všetkých rímskych akvaduktoch, medzi nimi i vodovodov Aqua Appia, Aqua Alsietina, Aqua Tepula, Anio Novus, Aqua Virgo, Aqua Claudia a Aqua Traiana. Frontinus pritom uvádza niektoré zaujímavé poznámky, napríklad, že mnohé z vodovodov v jeho dobe boli schátralé a vyžadovali opravu, ale i to, že niektorí obchodníci a majitelia poľnohospodárskych usadlostí sa na čierno napájali na vodovody a odčerpávali z nich vodu pre svoje vlastné účely.

Frontinus sa tiež na niektorých miestach *De aquae ductu* odvoláva na svojho predchodcu, staviteľa a autora literatúry o staviteľstve, Vitruvia, ktorý venoval jednu časť svojho diela vodovodom.

## Ďalšie diela
Frontinovi je pripisované i druhá práca, súbor vojenských poučiek a pamätihodných udalosti nazvaný *Strategemata* (Vojenské lsti). Na rozdiel od *De aquae ductu*, nepôsobí toto dielo dojmom veľkej učenosti, čo vyvoláva pochybnosti o skutočnom Frontinovom autorstve. Svojim žánrom ho možno viac než medzi odbornú literatúru zaradiť k zborníkom anekdot a zaujímavostí k *Facta et dicta memorabilia* Valeria Maxima.

Frontinus napísal tiež odbornú prácu o zememeračstve, podobne ako Hyginus Gromaticus. Z tohto diela sa dochovali iba nepočetné zlomky.

## Literatúra
* 

Kategória:Spisovatelia starovekého Ríma
Richard Štochl

**Richard Štochl** (* 17. december 1975, Michalovce) je bývalý slovenský reprezentant v hádzanej. Hral na poste brankára. Od roku 2016 bol hráčom klubu HK agro Topoľčany, nekôr Eger SBS Eszterházy SZS.

Štochl je odchovanec michalovskej hádzanej. V rokoch 1994 až 1998 pôsobil v tíme Tatran Prešov. V novembri 1999 prestúpil z tímu HC VSŽ Košice do klubu ŠKP Sečovce. V januári 2001 odišiel na hosťovanie do českého klubu HC Dukla Praha, v máji toho roku prestúpil do maďarského Dunaferru. V auguste 2009 prestúpil do slovinského klubu RK Celje Pivovarna Laško, v ktorom odohral jednu, ale veľmi úspešnú sezónu, keď s týmto tímom získal slovinský majstrovský titul aj pohár. Od leta 2010 bol dve sezóny hráčom francúzskeho klubu Montpellier HB. V sezóne 2012/13 bol hráčom ruského klubu GK Čechovskije Medvedi. Ďalšie dve sezóny strávil v ukrajinskom HC Motor Záporožie s ktorým získal dva majstrovské tituly. V októbri 2015 prestúpil do klubu nemeckej bundesligy Rhein-Neckar Löwen. Od marca 2016 bol hráčom HK agro Topoľčany. Poslednú sezónu strávil v Maďarskom klube Eger SBS Eszterházy SZS. Dňa 28. júna 2018 sa rozlúčil s hráčskou kariérou. Richard Štochl meria 200 cm a váži 105 kg.

Je rekordérom v počte ocenení hádzanár roka, celkovo 9-krát (1998, 1999, 2000, 2008, 2009, 2010, 2011, 2012, 2013). V slovenskej reprezentácii odohral viac ako 200 zápasov.

Momentálne je trénerom v košickom klube.

## Mládežnícke kluby
*  HaK Zempmilk VTJ Michalovce

## Seniorské kluby
* 19941998  HT Tatran Prešov
* 19981999  HK SVŽ Košice
* 19992001  ŠKP Sečovce
* 20012006  Dunaferr SE Dunaújváros
* 20062006  MKB Veszprém KC
* 20062009  Dunaferr SE Dunaújváros
* 20092010  RK Celje Pivovarna Laško
* 20102012  Montpellier HB
* 20122013  GK Čechovskije Medvedi
* 20132015  HC Motor Záporožie
* 20152015  Rhein-Neckar Löwen
* 20162016  HK agro Topoľčany
* 20162018  Eger SBS Eszterházy SZS

## Úspechy
S HK VSŽ Košice:

* Majster Slovenska 1999
* Víťaz Slovenského pohára 1999

S ŠKP Sečovce:

* Majster Slovenska 2000, 2001

S RK Cejle:

* Slovinský šampión 2010
* Víťaz Slovinského pohára 2010

S Montpellier AHB:

* Francúzsky šampión 2011,2012
* Víťaz Francúzského pohára 2012

S Medwedi Tschechow:

* Ruský šampión 2013
* Víťaz Ruského pohára 2013

S HK Motor Zaporizhia

* Ukrajinský šampión 2014

## Ocenenie

* Slovenský hádzanár roka: 1998, 1999, 2000, 2008, 2009, 2010, 2011, 2012

## Referencie

Kategória:Osobnosti z Michaloviec
Kategória:Slovenskí hádzanári
Kategória:Hráči Majstrovstiev Európy v hádzanej mužov
Kategória:Hráči Majstrovstiev sveta v hádzanej mužov 2009
Ballinamore

thumb|Ulica v Ballinamore

**Ballinamore** (ír. *Béal an Átha Móir*) je malé mesto v severozápadnom Írsku, na juhovýchode grófstva Leitrim. Žije tu 805 obyvateľov (2006).

Mestečko leží v nadmorskej výške , pri vodnom kanáli Shannon-Erne Waterway vybudovanom v 40. rokoch 19. storočia, ktorý prepája riečne systémy Shannonu a Erne a ktorý bol známy aj pod názvom *Ballinamore-Ballyconnell canal*. Pod súčasným názvom bol znovuotvorený v r. 1994. Je lokalizované na križovatke regionálnych ciest R199, R202 a R204,  severovýchodne od Carricku. Drumshanbo leží  na západ, Mohill  na JJZ, Killashandra  na VJV, Ballyconnell  na severovýchod a hranica so Severným Írskom  na sever.

Ballinamore bolo založené v 18. storočí osadníkmi z grófstva Down v Severnom Írsku, ktorí sa venovali kováčstvu, remeslám a roľníctvu. V r. 1887-1959 prechádzala mestom úzkorozchodná železničná trať, tzv. Cavansko-Leitrimská železnica a spájali sa tu dve vetvy železnice, z Dromodu a Arigny.

## Iné projekty

Kategória:Mestá v grófstve Leitrim
Bazilišok

**Bazilišok** (zriedkavejšie: **bazilisk**; zastarano: *bazilišek*, *baziliškus*) môže byť:
* v zoológii:
** slovenský názov všetkých troch recentných rodov plazov z čeľade baziliškovité (*Corytophanidae*), čiže rodov *Basiliscus*, *Corytophanes* a *Laemanctus*, pozri baziliškovité (alebo pozri Basiliscus, Corytophanes, Laemanctus)
** staršie: slovenský názov len rodu *Basiliscus*, pozri Basiliscus
* v mytológii, folkloristike a pod.: druh mýtického alebo rozprávkového tvora, typ hada a symbol, pozri bazilišok (mytológia)
* v heraldike: figúra zobrazovaná ako jašter s netopierími krídlami, dlhým chvostom (majúcim na konci osteň), kohúťou hlavou a kohútími paznechtami s ostrohami, pozri bazilišok (heraldika)
* druh dela používaný v 15. a 16. storočí, pozri bazilišok (delo)
* prenesene: zákerný, zlý človek

**Bazilišok** môže byť aj obrovský hadovitý tvor v dielach o Harrym Potterovi, pozri Harry Potter (postava)

## Pozri aj
* Basiliskos
* Rokov bazilišok (angl. *Roko’s basilisk*), myšlienkový experiment podobný tzv. Pascalovej stávke

## Poznámky


## Referencie
Scink

**Scink** je slovenský názov niektorých rodov z čeľade scinkovité.

**Scinky** je veľký taxón plazov, pozri scinky.
Očianka Rostkovova

**Očianka Rostkovova** (lat. *Euphrasia rostkoviana*) je rastlina z čeľade zárazovité (*Orobanchaceae*).

## Opis
Je to malá jednoročná bylina. Koreňom parazituje na ostatných rastlinách. Má biele kvety umiestnené v horných vrstvách listov. Kvety sú obojpohlavné, majú tvar kalichu. Vnútri kvetu sú dva pysky. Plodí viacsemenné ochlpené tobolky.

## Využitie
V ľudovom liečiteľstve sa používa na liečbu očných ochorení, ako napr. zápal očných spojiviek a sliznice, slzenie a hnisanie očí. Pozitívne vplýva aj na tráviaci trakt,

## Zdroj
* 
* 
## Iné projekty

Kategória:Zárazovité
Kategória:Flóra na Slovensku
Kategória:Liečivé rastliny
Ballyconnell

**Ballyconnell** (ír. *Béal Átha Conaill*) je malé mesto na severe Írska, v severozápadnej časti grófstva Cavan. Žije tu 747 obyvateľov (2006).

Leží v nadmorskej výške  pri vodnom kanáli Shannon-Erne Waterway, na križovatke cesty II. triedy N87 s regionálnou cestou R205,  južne od hranice so Severným Írskom. Cavan je vzdialený  na juhovýchod, najbližšie mestá sú Belturbet  na VJV, Ballinamore  na juhozápad, Killeshandra  na JJV; Enniskillen leží  na sever. Severozápadne od mesta sa vypína vrch Slieve Rushen ().

Prvá písomná zmienka pochádza z r. 1323 pod názvom *Áth na Mianna*. V r. 1660-1702 nieslo názov *Gwyllymsbrook*. Pred vybudovaním kanála, ktorý sa pôvodne nazýval *Woodford Canal*, pretekala cez mesto rieka Grainne, pri ktorej brode vznikla malá pevnosť. Tá bola súčasťou starej hranice medzi súčasnými provinciami Ulster a Connaught. 

Miestny Market House bol dokončený v r. 1838 a bol využívaný armádou ako základňa počas nepokojov v Severnom Írsku. V r. 2005 bol odpredaný do vlastníctva Cavan County Council a v súčasnosti je opustený a nevyužívaný. Miestna železničná stanica ležala na úzkorozchodnej trati Leitrimsko-Cavanskej železnice, bola otvorená v r. 1887 a zatvorená v r. 1959. 

V súčasnosti tvorí ekonomickú základňu mesta predovšetkým poľnohospodárstvo, spracovanie poľnohospodárskych produktov, tiež tu stojí cementáreň, fabrika na výrobu plastov a ďalšia na výrobu krmív pre hospodárske zvieratá.

Kategória:Mestá v grófstve Cavan
Kalvínsky kostol (Lučenec)

**Kalvínsky kostol** v Lučenci je na pôdoryse barokového kostola vybudovaný neogotický chrám. Autorom projektu bol Frantz Wieser, stavbu realizoval Ján Wágner. 

Ide o jednoloďovú stavbu s polygónne zakončeným priestorom a nadstavanou vežou. Priestory sú zaklenuté rebrovou hviezdicovou a sieťovitou klenbou s rebrami dosahujúcimi na prípony. Nad vstupom je murovaný chór spočívajúci na lomených arkádach. Zvonka sú oporné piliere. Vonkajšia časť stavby sa člení na rôzne výstupy a vežičky, okná s gotizujúcimi oblúkmi. Veža bola dobudovaná v 80. rokoch 19. storočia. Na ihlanci veže vysokej 64 m je otáčavý kohút z medi s pozláteným hrebeňom. V jeho útrobách sú uložené dokumenty z histórie kostola. Otáčavý kohút ukazujúci smer vetra v Lučenci je symbolom bdelosti a ostražitosti.

## Galéria

Lučenec - Kalvínsky kostol (1).jpg|Hlavná fasáda
image:Kalvínsky kostol - Lučenec.jpg
Lučenec - Kalvínsky kostol.jpg|Pohľad na loď kostola
Lucenec hight1 - panoramio.jpg
Lucenec kalvínsky kostol - panoramio - Miroslav Blaho.jpg|Detail veže
Lučenec - Kalvínsky kostol - detail 1.jpg|Kohút na špici veže


## Referencie

## Iné projekty

## Externé odkazy
* 3D model

## Zdroj
* DRENKO, Jozef: *Kapitoly z dejín Lučenca.* Nadácia pre podporu lokálnej demokracie CLD, Lučenec 1997.

Lučenec
Kategória:Stavby v Lučenci
Lučenec
Kategória:Neogotické stavby na Slovensku
Kategória:Architektúra z 1853
Manorhamilton

thumb|Hlavná ulica v Manorhamilton

**Manorhamilton** (ír. *Cluainín*) je mesto v severozápadnom Írsku, v grófstve Leitrim. Žije tu 1 158 obyvateľov (2006).

Leží v nadmorskej výške  v povodí rieky Bonet, v severozápadnej časti grófstva. Nachádza sa na križovatke cesty I. triedy N16 s regionálnymi cestami R280 a R282,  VSV od Sliga. Bundoran je vzdialený  na SSZ, Belleek  na sever, Drumshanbo  na JJV, Carrick-on-Shannon  na juh a Enniskillen v Severnom Írsku  na východ. Hranica Severného Írska prebieha cca  severovýchodne od mesta.

V meste sídli *Leitrim Sculpture Centre*, umelecká organizácia zameraná na štúdium sochárstva. Najvýznamnejšou kultúrnou pamiatkou je hrad *[[Manor Castle]]*. Manorhamilton mal od r. 1880 železničnú stanicu na trati Sligo – Enniskillen, ktorá bola zrušená v r. 1957.

Kategória:Mestá v grófstve Leitrim
Pavol Teplanský

**Pavol Teplanský** (* 23. apríl 1886, Trnava† 16. máj 1969, Trnava) bol slovenský politik, statkár.

## Biografia
Jeho otec bol Pavol Teplanský a matka Karolína rod. Šimonová. Študoval na Učiteľskom ústave v Modre, ktorý absolvoval v roku 1905. Ako učiteľ pôsobil v Mysleniciach (dnes Grinava, mestská časť Pezinka) (19051909) a v Suchej nad Parnou (19091927). Zaujímal sa aj o otázky poľnohospodárstva. Po vzniku ČSR sa angažoval v agrárnej strane a v jej hospodárskych organizáciách a spolkoch. Agrárnu stranu zastupoval ako poslanec v Národnom zhromaždení v rokoch 19291939, v rokoch 19351939 bol predsedom rozpočtového výboru.

6. októbra 1938 sa stal jedným zo signatárov žilinskej dohody, na ktorej základe bola vyhlásená autonómia Slovenska. V prvej autonómnej vláde (7. október1. december 1938) zastával post ministra poľnohospodárstva, obchodu, verejných prác a financií. V druhej autonómnej vláde (1. december 193820. január 1939) bol ministrom financií, obchodu a poľnohospodárstva. V tretej (20. január9. marec 1939) a v štvrtej autonómnej vláde (9. marec11. marec 1939) zastával už len post ministra financií. Od decembra 1938 bol tiež poslancom slovenského autonómneho snemu. Po rozbití ČSR sa na protest stiahol do ústrania na svoj statok v Košolnej. V auguste 1940 sa demonštratívne svojho poslaneckého mandátu vzdal.

## Literatúra
* *Politická elita meziválečného Československa 1918-1938. Kdo byl kdo. (edit. F. Kolář a kol.)* (Praha, Pražská edice, 1998) ISBN 8090150985

## Externé odkazy
* Záznam o narodení a krste v matrike riadok 194 - Trnava

Kategória:Slovenskí politici
Kategória:Poslanci Snemu Slovenskej republiky
Kategória:Poslanci česko-slovenského Národného zhromaždenia
Kategória:Signatári Zákona o autonómii Slovenskej krajiny
Kategória:Osobnosti z Trnavy
Kategória:Členovia Krajinského zastupiteľstva Slovenskej krajiny
Mužská dvojhra na French Open 2006

**Mužská dvojhra na French Open 2006** sa hrala ako súčasť French Open 2006 od 28. mája do 11. júna. Súťaže sa zúčastnilo 128 hráčov, z toho 32 nasadených, 15 kvalifikantov, 8 hráčov s divokou kartou a 4 náhradníci. Víťazom sa stal Rafael Nadal, ktorý vo finále porazil Rogera Federera 1-6 6-1 6-4 7-6(4).

## Nasadenie
Nižšie je zoznam nasadených hráčov. V zátvorkách je kolo, v ktorom vypadli.

## Legenda
* Q = Kvalifikant
* WC = Divoká karta
* LL = Lucky Loser
* r = skreč

### Posledných 16

### Horná polovica

#### Sekcia 1

#### Sekcia 2

#### Sekcia 3

#### Sekcia 4

### Dolná polovica

#### Sekcia 5

#### Sekcia 6

#### Sekcia 7

#### Sekcia 8

Kategória:French Open 2006
Andrej Rendla

**Andrej Rendla** (* 13. október 1990, Banská Bystrica) je slovenský futbalový útočník. Je hráčom holandského klubu FC Twente.

## Kariéra
Ligový debut zaznamenal v drese Dukly Banská Bystrica, kde nastúpil 14. októbra 2006 proti AS Trenčín. V FC Twente 25. novembra 2007, keď sa na ihrisko dostal v 68. minúte v zápase proti Sparte Rotterdam za stavu 1-0.

## Referencie
  

Kategória:Narodenia v 1990
Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči FC Twente
David Conforte

**David Conforte**, hebr. ,דוד קונפורטי (* asi 1618, Solún – † asi 1685, Káhira) bol grécko-egyptský rabín, kronikár a historik, známy hlavne vďaka svojmu spisu *Kore’ ha-dorot*. 

Kronika *Kore’ ha-dorot* má tri časti, v prvých dvoch sa stručne venuje dejinám Židov pred vyhnaním zo Španielska v r. 1492, v poslednej nasledovným jedenástim generáciám. Conforte svoj spis skompiloval zo starších prameňov, ako napr. *Sefer ha-kabala* Avrahama ibn Dauda, *Sefer juchasin* Avrahama Šmu’ela Zacuto a *Šalšelet ha-kabala* Gedalju ibn Jachju, pravdepodobne v Egypte v roku 1683 (podľa editora kritického vydania Cassela). Rukopis diela vydal rabi David Aškenazi z Jeruzalema v Benátkach roku 1746, dal mu jeho názov, neuviedol však autora. Casselovo kritické vydanie spisu vyšlo roku 1846 v Berlíne.

## Externé odkazy
Kore’ ha-dorot vo formáte PDF (vyd. z r. 1846)

Kategória:Narodenia v 17. storočí
Kategória:Úmrtia v 17. storočí
Kategória:Historici židovského pôvodu
The Pirate Bay

**The Pirate Bay** je webová stránka, ktorá patrí medzi najväčšie databázy torrentov na internete. Stránka je na 88. mieste najnavštevovanejších stránok na svete. Po skonfiškovaní serverov, ktoré sa 31. mája 2006 lokalizovali vo Švédsku, si TPB získala pozornosť švédskych a medzinárodných médií.

Na serveri sú uložené iba súbory typu .torrent. To znamená, že na ňom nie sú uložené nijaké chránené, resp. nelegálne materiály. Preto podľa zákonov niektorých krajín nie je možné brať ľudí stojacich za The Pirate Bay na zodpovednosť za materiály, ktoré sa rozširujú za pomoci trackera. 

Projekt The Pirate Bay založila švédska anti-copyrightová organizácia Piratbyrån v roku 2003. Od októbra 2004 bol oddelený a prevádzkovali ho len dobrovoľníci. Použitie služieb tejto stránky je bezplatné, službu uhrádzali dobrovoľné príspevky.

Pirate Bay je tracker systému bittorrent, čo je protokol na výmenu dát umožňujúci spoľahlivý a rýchly prenos veľkých súborov. Zo servera si všetci môžu sťahovať súbory slobodne. Na pridávanie súborov, písanie poznámok a správ bolo nutné zaregistrovanie sa.

Od 10. decembra 2014 bola stránka nedostupná po tom, čo švédska polícia skonfiškovala všetky servery spoločnosti.

Od 1.2.2015 stránka znova funguje.

## Referencie


## Iné projekty

## Externé odkazy
* The Pirate Bay (oficiálna stránka)

Kategória:Webové stránky
Kategória:P2P siete
Kategória:BitTorrent
Lorica hamata

**Lorica hamata** (krúžkový pancier) bola súčasť rímskej uniformy približne od 3. stor. pred Kr.

## Vývoj a vzhľad
Krúžkový pancier Lorica hamata vymysleli galskí Kelti okolo roku 300 pred Kr., no tí ju vo veľkom nepoužívali, nakoľko bojovať s brnením bola pre bežného Kelta istá zbabelosť. Lorica hamata u Keltov nosili predovšetkým náčelníci.

left|thumb|Rímsky kavalérista v pancieri Lorica hamata, 2. - 3. stor. po Kr.

Rimania tento pancier (spolu s pancierom Lorica squamata) prevzali a upravili ho podľa gréckych pancierov. Charakteristické bolo hlavne ramenné zdvojenie, typické pre italo-grécke panciere. Spočiatku si mohli dovoliť nosiť tento pancier iba bohatší hastati a principes, no po mariovej reforme sa stala Lorica hamata bežným pancierom každého legionára.

Začiatkom 1. stor. po Kr. sa však objavil nový, účinnejší pancier, Lorica segmentata, ktorý teraz nahradil Loricae hamatae. Avšak Lorica segmentata nikdy úplne nepotlačila Loricae hamatae, ktoré sa naďalej používali hlavne u centúrionov, práporčíkov, kavaléristov a pomocných zborov (auxilia). Existujú dôkazy, že aj niektorí bežní legionári nosili Loricae hamatae. Loricae segmentatae sa používali až do polovice 3 stor., potom sa vyradili, pričom sa Loricae hamatae a Loricae squamatae vrátili medzi hlavnú zbroj legionárov. V tej dobe sa však Lorica hamata zvykla označovať ako Cataphractae, podľa obrneného perzského jazdca (Cataphractus). Panciere z tejto doby už nemali tradičné ramenné zdvojenie. Ramenné zdvojenie sa však nepoužívalo ani u auxílií v predošlej dobe cisárstva.

Lorica hamata bola v neskorších obdobiach cisárstva používaná aj u Germánov či Peržanov. Toto brnenie sa ďalej používalo aj v stredovekej Európe a Byzancii.

## Iné projekty

Kategória:Vojenstvo v starovekom Ríme
Kategória:Vybavenie rímskeho vojaka
Kategória:Brnenie
Krst

**Krst** môže byť
*náboženský obrad v niektorých kresťanských cirkvách - prvotná sviatosť, pozri Sviatosť krstu
*náboženský obrad v iných kresťanských cirkvách.
*náboženský obrad v iných náboženstvách, napr. v satanizme, diskordianizme, sikhizme a ďalších.
*z tohto rituálu odvodené spoločenské obrady, ako sú *krst lode*, *krst albumu*, *krst knihy*…
*v prenesenom význame absolvovanie prvej ťažkej životnej, pracovnej… skúšky – *krst ohňom*

## Iné projekty
Scott O’Dell

**Scott O'Dell** (* 23. máj 1898, Los Angeles, Kalifornia, USA – † 16. október 1989, Mount Kisco, New York) bol americký spisovateľ, autor 26 románov pre mládež, troch románov pre dospelých a štyroch nebeletristických kníh.

Scott O'Dell sa preslávil ako autor knihy *Island of the Blue Dolphins* (1960), za ktorú získal viacero ocenení. Ďalšími jeho úspešnými knihami boli *The King's Fifth* (1966), *Black Star*, *Bright Dawn* (1988), *The Black Pearl* (1968), a *Sing Down the Moon* (1970). Veľká časť jeho kníh pre deti boli fiktívnymi príbehmi, ktoré sa, odohrávali v historických obdobiach v Kalifornii a v Mexiku.

## Bibliografia
**Island of the Blue Fingers*, 1960
**The King's Fifth*, 1966
**Summaries for The Black Pearl*, 1967
**The Dark Canoe*, 1968
**Journey to Jericho*, 1969
**Sing Down the Moon*, 1970
**The Treasure of Topo-El-Bampo*, 1971
**The Cruise of the Arctic Star*, 1973
**Child of Fire*, 1979
**The Road to Damietta*, 1985
**Streams to River, River to the Sea: A Novel of Sacagawea*, 1986
**The Serpent Never Sleeps*, 1987
**Black Star, Bright Dawn*, 1988 
**My Name Is Not Angelica*, 1989
**Thunder Rolling in the Mountains*, 1991
**Venus Among the Fishes*, 1995

## Externé odkazy
* Oficiálna stránka

Kategória:Spisovatelia USA
Kategória:Spisovatelia pre deti a mládež USA
Kategória:Osobnosti z Los Angeles
Kostolník

**Kostolník** môže byť:
*človek starajúci sa o poriadok v kostole, pozri sakristián
*potok na západnom Slovensku, pozri Kostolník (potok)
Kostol Sedembolestnej Panny Márie

**Kostol Sedembolestnej Panny Márie** môže byť:

* Kostol Sedembolestnej Panny Márie (Bratislava)
* Kostol Sedembolestnej Panny Márie (Habovka)
* Kostol Sedembolestnej Panny Márie (Košice)
* Kostol Sedembolestnej Panny Márie (Petržalka)
* Kostol Sedembolestnej Panny Márie (Pohorelá)
* Kostol Sedembolestnej Panny Márie (Vajnory)
* Kostol Sedembolestnej Panny Márie (Žilina)

Sedembolestná Panna Mária
Prostredný potok

**Prostredný potok** môže byť:

*prítok Jasenianskeho potoka v povodí Hronu, pozri Prostredný potok (prítok Jasenianskeho potoka)
*prítok Kalnického potoka v povodí Váhu, pozri Prostredný potok (prítok Kalnického potoka)
*prítok Tŕstia v povodí Váhu, pozri Prostredný potok (prítok Tŕstia)
Lorica manica

náhľad|Lorica manica na pravej ruke
**Lorica manica** (pancier ruky) bola súčasť rímskej uniformy v 2-3 stor., a tiež vybavenie rímskych gladiátorov.

## Vzhľad a história
Lorica manica bolo brnenie, ktoré chránilo pravú ruku, teda ruku, kde legionár držal meč. Pôvodne sa používal iba u gladiátorov, no do rímskeho vojska sa dostal počas Trajánových dáckych vojen a spolu s krížovým zosilnením prilby Galea to bola odozva na slávny obojručný dácky meč Falx (kosák), ktorý bol pre nezosilnené prilby a nechránené časti tela veľmi zraniteľný. Lorica manica sa vyrábala na rovnakom princípe, ako pancier Lorica segmentata. Bol zložený z do seba zapadajúcich kovových plátov, uchytených na koženom podklade. Po dáckych vojnách sa od neho pravdepodobne upustilo, hoci sa našli nálezy v Británií. Existujú určité dôkazy, že sa u legionárov používal i v 3 storočí

Kategória:Vojenstvo v starovekom Ríme
Kategória:Vybavenie rímskeho vojaka
Kategória:Brnenie
Nový potok

**Nový potok** môže byť:

*prítok Hornádu, pozri Nový potok (prítok Hornádu)
*prítok Javorinky v povodí Dunajca, pozri Nový potok (prítok Javorinky)

## Pozri aj
*Nová rieka
*Nový kanál
Kýčerný potok

**Kýčerný potok** môže byť:

*prítok Čierneho Hronu v povodí Hronu, pozri Kýčerný potok (prítok Čierneho Hrona)
*prítok Javorinky v povodí Dunajca, pozri Kýčerný potok (prítok Javorinky)
Powiat białogardzki

**Powiat białogardzki** je powiat v Poľsku vo Západopomoranskom vojvodstve.

Žije tu 48341 obyvateľov (30.6.2007).

## Iné projekty


Kategória:Okresy v Poľsku
Kategória:Západopomoranské vojvodstvo
Branislav Obžera

**Branislav Obžera** (* 29. august 1981, Bystričany) je slovenský futbalový reprezentant, v súčasnosti hráč klubu ŠK Slovan Bratislava, kde prestúpil z Artmedie Petržalka v septembri 2008. Obžera je schopný hrať na pozícií útočníka alebo krídelného stredopoliara.

## Životopis
Rodák z Bystričian futbalovo vyrastal v drese Novák a Baníka Prievidza. Keď mal 19 rokov dostal ponuku zo Slovana a v lete 2001 ju prijal. Za Slovan odohral tri sezóny, keď zostúpil v roku 2004 do druhej Obžera zmenil dres; prestúpil do Artmedie Petržalka. O rok neskôr bol súčasťou tímu, ktorý viedol Vladimír Weiss a ktorý hral v hlavnej súťaži Ligy majstrov. V roku 2006 prestúpil spoločne s Petrom Petrášom a Martinom Jakubkom do klubu ruskej najvyššej súťaže Saturn Ramenskoje, ktorý v tom čase viedol Vladimír Weiss. Za Saturn odohral v ruskej lige 14 stretnutí, v ktorých dvakrát skóroval.

Na jar 2007 sa vrátil do Petržalky, kde pôsobí aj v súčasnosti. V prvom zápase proti FC Nitra strelil víťazný gól. V tejto sezóne skončila Artmedia na druhom mieste a kvalifikovala sa do Pohára UEFA. V druhom predkole sa stretla s arménskym klubom FK MIKA Aštarak, práve Obžera bol dôležitým hráčom odvety, keď strelil dva góly, ktoré rozhodli o postupe. V prvom kole Pohára UEFA, ale podľahli gréckemu klubu Panathinaikos Atény.

Počas sezóny 2007-08 bojovala Artmedia o prvé miesto so Žilinou, nakoniec získala titul. Obžera v tejto sezóne strelil  sedem gólov.

V septembri 2008 prestúpil do Slovanu Bratislava. V novembri 2008 v zápase 17. kola Corgoň ligy strelil vo víťaznom zápase proti klubu MŠK Žilina (2:0) oba góly. Mal to byť pôvodne posledný zápas na Tehelnom poli, no nakoniec sa rozhodlo, že štadión sa ešte nebude prestavovať.

## Referencie

Kategória:Slovenskí futbalisti
Kategória:Hráči FC Baník Horná Nitra
Kategória:Hráči FK Baník Prievidza
Kategória:Hráči FK Dukla Banská Bystrica
Kategória:Hráči ŠK Slovan Bratislava
Kategória:Hráči FC Petržalka 1898
Kategória:Osobnosti z Bystričian
Powiat bocheński

**Powiat bocheński** je powiat v Poľsku vo Malopoľskom vojvodstve.

Žije tu 100960 obyvateľov (30.6.2007).

## Referencie

## Iné projekty


Kategória:Okresy v Poľsku
Kategória:Malopoľské vojvodstvo
Veterný potok

**Veterný potok** môže byť:

*prítok Pivovarského potoka v povodí Turca, pozri Veterný potok (prítok Pivovarského potoka)
*prítok Podhája v povodí Dunajca, pozri Veterný potok (prítok Podhája)
Kýčerský potok

**Kýčerský potok** môže byť:

*prítok Klenovskej Rimavy v povodí Rimavy, pozri Kýčerský potok (prítok Klenovskej Rimavy)
*prítok Lipníka v povodí Dunajca, pozri Kýčerský potok (prítok Lipníka)
*prítok Stružnice v povodí Cirochy, pozri Kýčerský potok (prítok Stružnice)
*prítok Zubáka v povodí Váhu, pozri Kýčerský potok (prítok Zubáka)
Gilles-Marie Oppenordt

**Gilles-Marie Oppenordt** (tiež **Gilles-Marie Oppenord**, prezývaný **"Francúzsky Borromini"**; * 27. júl 1672, Paríž, Francúzsko – † 13. marec 1742, tamže) bol francúzsky dizajnér a architekt.

Narodil sa v rodine holandského dizajnéra nábytku Jeana Oppenorda (1639 – 1713), ktorý bol do Paríža prilákaný možnosťou získať sponzora. V roku 1684 bol vymenovaný za "kráľovského umeleckého stolára". Ako chlapec odišiel v roku 1692 študovať na osem rokov do Ríma, kde strávil čas hraním sa s barokovými sochárskymi ornamentmi predošlej generácie, najmä pod vplyvom Berniniho a Borrominiho a severotalianskych manieristických architektov, ako napr. Pirro Ligorio. V roku 1699 sa vrátil do Francúzska, a hoci sa tu narodil, ostal už navždy cudzincom a nikdy nebol prijatý do Kráľovskej akadémie.

Kategória:Francúzski architekti
Kategória:Francúzski dizajnéri
Kategória:Francúzske osobnosti holandského pôvodu
Kategória:Osobnosti z Paríža
Terapeutika (medicína)

**Terapeutika** alebo **terapia** je odvetvie medicíny, ktoré sa zoberá terapiou v zmysle liečba; náuka o spôsoboch liečenia chorôb.

## Pozri aj
*diagnostika
*prognostika
*terapia

## Externé odkazy
* 

Kategória:Medicína
Medikácia

**Medikácia** môže byť:
*liečba resp. spôsob liečby
*predpísanie lieku (a spôsob liečby), pozri liek
Hamákír

**Hamákír** (-po arabsky ) alebo **Hamaguir/Hammaguir** (-po francúzsky) je mesto v Alžírsku, ležiace juhozápadne od Baššáru (Bécharu) v rovnomennej provincii. V rokoch 1947 až 1967 Francúzsko blízko mesta prevádzkovalo vojenskú raketovú základňu a neskôr od roku 1965 aj francúzsky kozmodróm pod názvom Hammaguir. V roku 1967 bola činnosť základne aj kozmodrómu ukončená.

## Referencie

Kategória:Mestá v Alžírsku
Hammaguir (kozmodróm)

**Hammaguir** bol francúzsky kozmodróm, ktorý sa nachádzal v blízkosti rovnomenného mesta v Alžírsku. Kozmodróm vznikol v roku 1965 na raketovej základni, ktorá bola v prevádzke od roku 1947. V roku 1967 bola činnosť základne aj kozmodrómu ukončená.

Po prvej sérii testovacích štartov sa francúzskym technikom a vedcom v roku 1965 podarilo dopraviť pomocou raketového nosiča Diamant na obežnú dráhu okolo Zeme prvý francúzsky satelit Astérix-1. Po ňom nasledovali ešte tri ďalšie štarty až do roku 1967. 

V súvislosti so získaním alžírskej samostatnosti bola prevádzka základne postupne utlmovaná. Kozmodróm ukončil činnosť 1. júla 1967, kedy bol odovzdaný Alžírsku. Francúzsko už v roku 1964 začalo budovať nový kozmodróm Guyanské kozmické centrum vo Francúzskej Guyane blízko mesta Kourou.  

## Štarty na obežnú dráhu
Z kozmodrómu Hammaguir boli na obežnú dráhu vynesené štyri francúzske družice:

## Referencie


Kategória:Kozmodrómy
Jean Berain starší

**Jean Bérain starší** (* 1640, Saint-Mihiel, Španielske Nizozemsko, dnes Francúzsko   - † 24. január 1711, Paríž) bol francúzsky maliar, dizajnér a rytec ornamentov.

## Iné projekty

## Zdroj

Kategória:Narodenia v 1640
Kategória:Úmrtia 24. januára
Kategória:Úmrtia v 1711
Kategória:Francúzski maliari
Kategória:Barokoví maliari
Kategória:Francúzski dizajnéri
Kategória:Francúzski rytci
Terapia

**Terapia** môže byť:
*liečba resp. spôsob liečby
*terapeutika
*zriedkavo: 
**postup opravy alebo zmeny stavu systému, pozri stav systému
**liečenie vnútorných chorôb (na rozdiel od iných odborov lekárstva, napr. chirurgie)
Mydlová opera

**Mydlová opera** (, alebo skrátene **Soaps**) je žáner televízneho seriálu, ktorý začínal v 30. rokoch pôvodne vo forme rodinných rozhlasových dramatických sérií v Spojených štátoch. 

Podobne ako telenovely, aj tento žáner je charakteristický neobmedzeným počtom častí, vysielaných najčastejšie v pracovných dňoch. Dejovo sa žáner zameriava na vzťahy a konflikty medzi členmi rodín, obchodné a osobné vzťahy rodinných klanov a rôznych epizódnych postáv, ktorých dôležitosť je modifikovaná hlavne požiadavkami a reakciami divákov. 

Tento typ programov vznikal v 30. rokoch v USA. Hlavnou cieľovou skupinou boli ženy v domácnosti a tak reklamné vstupy počas vysielania boli hlavne o kozmetických výrobkoch a teda aj o **mydlách**. Podľa vzoru vtedajšej prezývky filmov s westernovou tématikou „Horse Operas“, dostal tento žáner pomenovanie „Soap Operas“, ktoré mu zostalo až dodnes.

## Referencie
Pohánka tatárska

**Pohánka tatárska** (*Fagopyrum tataricum*) je rastlina z čeľade stavikrvovité (*Polygonaceae*).

## Zdroj
*

## Iné projekty

Kategória:Stavikrvovité
Prilba Attica

thumb|Raný typ gréckej Attici z južnej Itálie, cca 300 pred Kr.

**Attica** (gr: Αττικός κράνος – Attikós krános) je pôvodom grécka prilba, ktorá však bola Rimanmi prevzatá a romanizovaná a zaradená tak do rímskej uniformy.

## Dejiny a vzhľad
Prilba Attica vznikla pravdepodobne niekedy v 4. stor. pred Kr., takže ide o pomerne novší typ gréckej prilby. Svojim vzhľadom bola podobná, ako chalkidský typ, líšil sa od nej iba lícnicami, ktoré boli zavesené na pántikoch a tým, že nemala chránič nosa.

Attický typ bol viac populárny medzi gréckymi mestami na juhu Itálie, zatiaľ čo v materskom Grécku sa preferovala Korintská prilba, či Frýgska prilba. Attica mohla obsahovať aj pevný chochol. Od italských Grékov túto prilbu prevzali Etruskovia a aj Italické kmene (medzi nimi aj Rimania).

Z určitých vyobrazení na umeleckých pamiatkach helenistických ríš nachádzame vyobrazenie tejto prilby, ktorá má teraz vždy chochol a taktiež na čelnej časti ozdobný štít. Medzi Rimanmi sa v období republiky používala táto prilba so štítom a chocholom, no používali sa aj jednoduché typy, pre radových vojakov a kavaléristov (jazdcov). Tieto generálske prilby mali charakteristický spomínaný čelný štít, na ktorom bol znak – rímsky orol a neslúžili na zakrytie očí. Lícnice boli teraz u generálskych typov užšie. Objavujú sa aj rímske atticy z hrubej kože, alebo koža kombinovaná s medenými, či zlatými prvkami.

Klasický, nezdobený typ sa vyradil v 1. stor. po Kr., kedy ho nahradili prilby typu Coolus a Galea. Zdobený generálsky typ nosili všetci tribúni, legáti, cisári a iní vysokí velitelia až do 5. stor., možno aj v neskorších obdobiach, no tu ich už nahradzujú generálske neskororímske Spangenhelm. Attica sa prisudzovala aj praetoriánom, no v súčasnosti je jasné, že išlo iba o archaizujúce umelecké vyobrazenia. Attica sa v umeleckých pamiatkach často dáva aj bežným vojakom.

## Iné projekty

Kategória:Vybavenie rímskeho vojaka
Kategória:Brnenie
Kategória:Vojenstvo v starovekom Grécku
Jahoda obyčajná

**Jahoda obyčajná** (iné názvy: **jahoda lesná**, hovorovo: **lesná jahoda**, zastarano:  **jahodník**, ľudovo: *jahoda*, *zemnica*; ) je trváca rastlina z čeľade ružovité.

## Biológia
Jahoda je trváca bylina. Z podzemku vyrastajú dlhostopkaté, trojpočetné listy, zložené z vajcovitých, pílkovitých lístkov. Kvety sú usporiadané do strapcovitých vrcholíkov. Biele kvety tvoria na konci stonky riedky strapec. Na okrajoch majú čiašky päť lístkov a pod nimi ešte päť menších lístkov vonkajšieho kalicha – kališteka. Kvety majú päť bielych lupienkov, 20 tyčiniek a väčší počet semenníkov. Začína kvitnúť v máji a kvitne celé leto. Semenníky po opelení dozrievajú na drobné nažky. Plody sú nažky; nachádzajú sa na dužinato zhrubnutom kvetnom lôžku, ktoré tvorí nepravý plod – jahodu. Jahody sa rozmnožujú vegetatívne pomocou zvláštnych, z pazúch prízemných listov vyrastajúcich plazivých výhonkov. Výhonky sa na mnohých miestach zakoreňujú, a tak vznikajú nové, samostatné rastliny. Práve z tohto dôvodu sa rastlina veľmi rýchlo rozšíri na ucelené, husté porasty. Rastie v podraste lesov a hájov, v krovinách, na lúkach, medziach a rúbaniskách. 
 
### Choroby
* biela škvrnitosť 
* fialová škvrnitosť 
* pleseň sivá 
 
### Škodcovia
* roztočík jahodový  
* kvetovka jahodová 
* nosánik vajcovitý

## Galéria

Fragaria vesca1.jpg|Kvety
Fragaria vesca2.jpg|Detail kvetu
Fragaria vesca close-up 1.jpg|Plody


## Zdroj
* J. Macků, J. Krejča – *Atlas liečivých rastlín*, VEDA, vydavateľstvo Slovenskej akadémie vied
* Karin Greiner, Angelika Weber – *Bylinky*, Svojtka&Co., 2007, ISBN 978-80-89246-37-3
*

## Iné projekty

Kategória:Ružovité
Kategória:Flóra na Slovensku
Kategória:Liečivé rastliny
Kategória:Rastliny s bielymi kvetmi
Trichoglossus

[thumb|[Lori mnohofarebný(*Trichoglossus haematodus*)]]
**Trichoglossus**, po slovensky lori, je rod podčeľade loriorodé.

## Systematika
* lori ozdobný/lori krásny (*Trichoglossus ornatus*)
* lori kokosový/lori hrdzavý/lori vínovočervený (*Trichoglossus rubiginosus*)
* lori okuliarnatý/lori vlnkovaný (*Trichoglossus johnstoniae*)
* lori žlto-zelený/lori žltozelený (*Trichoglossus flavoviridis*)
* lori žltoškvrnitý (*Trichoglossus chlorolepidotus*)
* lori žltohlavý (*Trichoglossus euteles*)
* lori farbistý/lori pestrý/lori mnohofarebný (*Trichoglossus haematodus*)
* lori Forstenov(Trichoglossus forsteni) – zaraďované aj ako poddruh T. haematodus
* lori dúhový Trichoglossus weberi – zaraďované aj ako poddruh T. haematodus
* lori obojkový (Trichoglossus rubritorquis) – zaraďované aj ako poddruh T. haematodus
* lori modrohlavý (Trichoglossus moluccans) – zaraďované aj ako poddruh T. haematodus
* lori šálový (Trichoglossus rosenbergii) – zaraďované aj ako poddruh T. haematodus
* lori ohlávkový (Trichoglossus capistratus) – zaraďované aj ako poddruh T. haematodus

Ako Trichoglossus sa niekedy klasifikujú aj druhy rodu Psitteuteles.

## Iné projekty

## Externé odkazy
*www.tolweb.org 
*www.zoonomen.net
*www.helsinki.fi
*animaldiversity.ummz.umich.edu

Kategória:Papagájovité
Gaius Licinius Mucianus

**Gaius Licinius Mucianus** bol vojvodca, štátnik a spisovateľ žijúci počas 1. storočia.

## Životopis
Mucianovo meno dokladá, že pochádzal z rodu Muciov (*gens Mucia*) ale adopciou bol prijatý do rodu Liciniov (*gens Licinia*). Okolo roku 55 vyslal cisár Claudius Muciana kvôli podozreniu z dôverného styku s jeho manželkou Messalinou spolu s iným vojvodcom, Gnaeom Domitiom Corbulonom, do Arménie. Cisársku priazeň si získal nazad počas panovania cisára Nerona a roku 65 dokonca dosiahol úrad konzula.

V čase vypuknutia Židovského povstania (66) zastával úrad prokonzula v Sýrii. Po jeho neúspechu bol na východ vyslaný Flavius Vespasianus, aby ho vystriedal vo velení a povstanie potlačil. Obaja zaslúžili generáli, Mucianus aj Vespasianus, sa stále zdržovali na východe, keď k ním dorazila správa o smrti cisára Galbu (69). V politických nepokojoch po jeho smrti pôvodne Mucianus aj Vespasianus sľúbili vernosť Othonovi, ale keď sa proti tomu postavil iný kandidát o trón, Vitellius, Mucianus presvedčil Vespasiana, aby proti nemu vojensky zasiahol. Podľa dohody mal Vespasianus zostať na východe a postarať sa o situáciu tam, kým Mucianus tiahol rýchlo Malou Áziou a Trákiou, aby udrel na uzurpátora. Rím dosiahol deň po tom, čo Vitellius spáchal samovraždu. Prevzal mesto od Vespasianovho syna Domiciána a staral sa o záležitosti ríše až do príchodu Vespasiana.

Mucianus v oddanosti Vespasianovi nikdy nezakolísal. Spomína sa ako konzul v rokoch 70 a 72. Podľa chýbajúcich zmienok z obdobia vlády cisárov Tita a neskôr Domiciána sa predpokladá, že zomrel ešte za panovania Vespasiana.

## Literárna dráha
Mucianus bol jedným z predchodcov neskorších encyklopedistov. Spísal zbierku podivuhodností (*mirabilia*), ktoré zažil sám vo východných provinciách alebo sa tu o nich dopočul. V jeho diele sa striedali seriózne geografické, historické a etnografické poznatky s fantastickými, v Ríme exoticky pôsobiacimi historkami, ktorými si Mucianus ako autor získal veľkú popularitu. Z Mucianovho zborníku sa zachovalo len niekoľko zlomkov – o zázračných fontánach, cvičených slonoch, lastúrach a vplyve mesiaca na správanie opíc.

Práca Gaia Licinia Muciana sa stala jedným z prameňov encyklopedistu Plínia Staršieho.

## Literatúra
* 

Kategória:Spisovatelia starovekého Ríma
Plochozem

**Plochozem** (v anglickom origináli *Discworld*) je fantasy séria od britského autora Terryho Pratchetta, ktorá obsahuje okolo 40 kníh, poviedok, máp a ďalších publikácií odohrávajúcich sa vo fiktívnom svete Plochozeme, ktorý leži na chrbtoch štyroch slonov stojacich na pancieri korytnačky A'Tuin, plávajúcej vesmírom. V slovenskom preklade doteraz vyšlo 14 kníh. 

Táto moderná humoristicko-satirická fantasy paroduje prvky diel velikánov literatúry, ako aj rôzne motívy z mytológie, folklóru, rozprávok, alebo berie námety priamo zo života.

## Zoznam kníh preložených do slovenčiny
Knihy sú zoradené podľa roku anglického vydania. Všetky preložil Vladislav Gális.


Kategória:Sfilmované knihy